K O R R A L D U S

Haapsalu,	11.jaanuar 2006 nr 38

Haapsalu Linnavalitsuse bilansis oleva
kasutuskõlbmatu vara mahakandmine

Võttes aluseks Haapsalu Linnavalitsuse taotluse, Haapsalu Linnavalitsuse varade inventariseerimiskomisjoni ettepanekut ja juhindudes Haapsalu Linnavolikogu 30.06.1994 määrusega nr 11 kinnitatud “Haapsalu linnavarade valdamise, kasutamise ja käsutamise korra” p 4.21, Haapsalu Linnavalitsuse 22.09.2005 määrusega nr 8 kinnitatud Haapsalu linna ametiasutuste ja ametiasutuste hallatavate allasutuste raamatupidamise sise-eeskirja” p 10.2.13, p 10.4.6, kohaliku omavalitsuse korralduse seaduse § 6 lg 3 p 2, § 30, § 31, Haapsalu põhimääruse § 35 lg 1 p 3, § 56, § 63 ja haldusmenetluse seadusest Haapsalu Linnavalitsus

k o r r a l d a b:

1.	Lubada maha kanda Haapsalu Linnavalitsuse bilansis olevad moraalselt vananenud ja amortiseerunud  põhi- ja väikevahendid, mis on kirjeldatud korraldusele lisatud Lisas.
2.	Korraldus avalikustada väljapanekuga linnavalitsuse fuajees.
3.	Korraldus jõustub teatavakstegemise päevast.
4.	Korraldus teha teatavaks Linnavalitsuse raamatupidamisele (L.Tammsalu) korralduse koopia üleandmisega allkirja vastu.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

Teet Kallasvee
Linnapea	Erko Kalev
	Linnasekretär